Սքոթ Դիսիկ

Սքոթ Դիսիկ (, ), ամերիկացի հեռուստատեսային դեմք և բիզնեսմեն։

Վաղ կյանք
Սքոթ Դիսիկը ծնվել է 1983 թվականի մայիսի 26-ին, Նյու Յորք նահանգի Իսթպորտ բնակավայրում։ Նրա ծնողներն են Բոնի Դիսկը (մահացել է 2013 թվականին) և Ջեֆրի Դիսիկը (մահացել է 2014 թվականի)։ Սքոթը նրանց ընտանիքի միակ երեխան էր։ Նա սովորել է Իսթ Հեմպտոն բնակավայրի Ռոս դպրոցում (), սակայն չի ավարտել։

Կարիերա
2007 թվականից Սքոթը նկարահանվել է «Քարդաշյանների ընտանիքը» () ռեալիթի շոուում, որը հեռարձակվում է E! հեռուստաալիքով։ Այդ շոուի հաջողությունից հետո, Քարդաշյանների ընտանիքի անդամների անունով ստեղծվում են մի քանի այլ ռեալիթի շոուներ, որոնցում Սքոթը նույնպես նկարահանվել է։ 2012 թվականի դեկտեմբերին նա եղել է ժյուրի «Միսս տիեզերք» () գեղեցկության մրցույթում։

Սքոթը զբաղվում է նաև բիզնեսով։ Նա թողարկել է տղամարդկանց համար նախատեսված «Monte Carlo» արևայրուքի քսուկները։ 2012 թվականին նա բացել է «Ryu» անվանումը կրող ճապոնական ռեստորանը Նյու Յորք քաղաքում, որը սակայն կարճ ժամանակ հետո փակվել է։ 2015 թվականի դեկտեմբերին Սքոթը նկարահանվեց ամերիկացի երգիչ Քրիս Բրաունի «Picture Me Rollin» երգի տեսահոլովակում։

Անձնական կյանք
2006 թվականից Սքոթը սկսել է հանդիպել ամերիկահայ հեռուստաաստղ Քորթնի Քարդաշյանի հետ։ Նրանք ունեն երեք երեխա՝ երկու որդի և մեկ դուստր։ Սքոթը և Քորթնին բաժանվել են 2015 թվականի հուլիսին։

Ծանոթագրություններ

Արտաքին հղումներ
 

1983 ծնունդներ
Մայիսի 26 ծնունդներ
Ամերիկացի հեռուստատեսային դեմքեր